
Cynhwysiant ac arferion cynhwysol

Cyflwyniad- cyd-destun yr aseiniad (10%)
Wrth ymchwilio i mewn i’r pwnc, gellir cytuno gyda diffiniad Llywodraeth Cymru (2016a, t.2), 'Mae cynhwysiant … [yn b]roses sy’n rhoi i bob disgybl gyfleoedd cyffredin mewn ffyrdd sy’n berthnasol i’w hanghenion, ac sy’n sicrhau eu bod yn perthyn yn llawn i’r gymuned ysgol.'  
Gellir hefyd dweud fod cynhwysiant yn sicrhau fod pob plentyn yn cael eu cynnwys, er gwaethaf eu hanghenion neu ffactorau eraill. 
Mae’r pwnc o gynhwysiant yn holl bwysig o fewn y maes addysg, gan ei fod yn y ffordd fwyaf effeithiol i roi pob plentyn cyfle cyfartal i fynd i’r ysgol, yn ogystal â dysgu a datblygu’r sgiliau maent angen i ffynnu (UNICEF, dim dyddiad a). Noda gan Department for International Development (dim dyddiad) fod dim digon o fuddsoddiad o fewn addysg led led y byd, ac mae nifer o lywodraethau yn ystyried y buddsoddiad yn ddrud. Er hyn, mae’r ddadl o blant allan o ysgol yn un rymus am fwy o fuddsoddiad o fewn y sector addysg, sy’n hyrwyddo cynhwysiant pob plentyn.

Yn ôl yr erthygl 28, mae gan bob plentyn yr hawl i addysg. Mae erthygl 29 hefyd yn gysylltiedig i gynhwysiant, gan eu bod yn nodi fod addysg yn datblygu personoliaeth, talentau a galluoedd i’r eithaf (UNICEF,2017). 

O fewn y traethawd yma, fydd y drafodaeth yn dechrau trwy ddiffinio hawliau plant a chynhwysiant, yna, fydd yn trafod dau o’r rhwystrau gall plant yn eu hwynebu yn y byd addysg, sef anghenion dysgu ychwanegol a dwyieithrwydd, a sut y gallwn ni fel ymarferwyr sefydlu strategaethau er mwyn i ni allu fod yn gymhwysol, a sicrhau tegwch i bob plentyn. Fydd yna gasgliad yn dilyn yn crynhoi beth a drafodwn o fewn y traethawd ynglŷn â’r ddau rwystr a sut y gallwn symud ymlaen gyda goresgyn y rhwystrau yma yn y dyfodol. Yn ogystal, fydd y drafodaeth yn cynnwys y deddfwriaethau a pholisïau sydd yn gysylltiedig gyda’r rhwystrau neu gysyniadau.

Diffinio hawliau plant a chynhwysiant.
Wrth roi chwyddwydr ar hawliau dynol, mae’r United Nations Confesion on the Rights of the Child neu’r UNCRC yn elfen eithaf cryf yn y maes yma. Creüwyd yn dilyn digwyddiadau yr ail ryfel byd megis yr Holocaust, lle sefydlwyd symudiadau er mwyn i bobl cael hawliau (Griffin, 2008, t.192). Llofnodwyd y confensiwn gan y Deyrnas Unedig yn Ebrill 1990, gafodd ei gadarnhau yn Rhagfyr 1991, a daeth mewn i rym yn Ionawr 1992 (Gov.uk, 2010). Yng Nghymru fodd bynnag, mabwysiadwyd y confensiwn yn 2004, a bu’n darparu sylfaen ar gyfer creu polisïau yn gysylltiedig â phlant a phobl ifanc (gov.wales,2022). Mae yna 54 erthygl o dan y confensiwn sydd yn ymwneud â holl rannau o fywyd plentyn hyd at oed 18. Gallwn ddweud fod yr erthyglau yma yn adlewyrchiad o hierarchaeth anghenion Maslow (1943). Dywed hefyd yn y confensiwn sut all oedolion â’r llywodraeth yn sicrhau fod eu hawliau yn cael eu mwynhau. (UNICEF, dim dyddiad b). Nodwyd hefyd gan UNICEF fod yr hawliau i gyd wedi cysylltu, ac nad yw un yn fwy pwysig na’r llall, maent angen i ni edrych ar y confensiwn yn holistig.  Mae gennym ni yng Nghymru Comisiynydd Plant, a’i nôd yw hybu dysgu plant a phobl ifanc am eu hawliau a nodwyd gan yr UNCRC, gwrando ar y plant i ffeindio beth sydd yn bwysig iddyn nhw a chynghori plant a’i ofalwyr os ydynt yn teimlo eu bod wedi cael eu trin yn annheg (Comisiynydd Plant Cymru, dim dyddiad).  Mae ymchwil yn dangos lle mae’r hawliau yma yn cael eu gweithredu mewn ysgolion, welwyd effaith positif (Ruck, Peterson-Badali and Freeman, 2016). Dywed Freeman (2009) taw dim ond pryd mae plentyn yn cael eu gweld, fydd eu hawliau yn cael eu hadnabod fel rhan o’r agenda hawliau dynol (Kanyal, 2014). Mae modd cysylltu’r cwricwlwm newydd i Gymru (2022) gyda hawliau, gan eu bod yn ffordd o fewnblannu dysgu i’r er mwyn iddyn nhw ddeall eu hawliau (Hwb, dim dyddiad).

Mae cynhwysiant cysyniad sydd yn cael ei ddehongli mewn llu o ffyrdd (Devarakonda, 2012, t.1) Yn ôl Llywodraeth Cymru (2018b) “inclusion is a process by which schools, local authorities and others develop their cultures, policies and practices to include all children and young people.”  Er hyn, dywed Evans (2007) fod cynhwysiant yn ffordd o edrych allan am y plant efallai sydd yn cael eu gadael allan, ac yn analluog o gymryd rhan mewn gweithgareddau a gysylltwyd â bywyd ysgol. Mae’n parhau gan ddweud o ganlyniad i hyn, mae’r lleiafrif yn cael eu gwahardd yn swyddogol, ond mae’r mwyafrif o’r lleiafrif yn cael eu gwahardd, sydd y neu dro yn achosi difrod, er ei fod yn ysgafn. Creuwyd y papur gwyrdd Every Child Matters (2003) yn dilyn marwolaeth Victoria Climbie, a’i brif nod yw sicrhau fod pob plentyn yn cael y gefnogaeth maent eu hangen (NAVCA, dim dyddiad). 
Mae modd edrych ar gynhwysiant yn nhermau yr amgylched o fewn ysgolion. Yn ôl Knowles (2017) mae gweithgareddau yn cael eu cynllunio i sicrhau fod pob plentyn yn gallu cymryd rhan, a dysgu, er eu hanghenion a galluoedd. Mae’r Ddeddf Cydraddoldeb (2010) yn gallu cael ei gysylltu â chynhwysiant, gan ei fod yn sicrhau fod neb yn gallu cael eu gwahaniaethu. Noda Allan (2008) fod cynhwysiant yn datblygu.
Mae’r ddwy yn anelu at yr un gôl sef i sicrhau fod plant a phobl ifanc yn ffynnu. Er mwyn egluro hyn, gellid ystyried fod hawliau plant yn sefydlu'r anghenion sylfaenol mae plant angen, i sicrhau ansawdd bywyd mor llawn â phosibl, ac mae cynhwysiant yn sicrhau fod plant yn cael eu cynnwys, er eu hanghenion. Cefnogwyd y syniad fod y ddau gysyniad yn gysylltiedig gan Murphy a Walters-Davies (2022, t.13).

Rhwystr 1- Anghenion Dysgu Ychwanegol 
Un rhwystr eithaf amlwg sydd yn gallu atal plant rhag dysgu yw Anghenion Dysgu Ychwanegol. Bydd yr adran yma yn edrych ar ADY yn gyffredinol yn hytrach nag un diagnosis penodol. Er mwyn deall y cysyniad yma, mae rhaid cynnwys cyd-destun hanesyddol. O dan y Ddeddf Addysg 1944 roedd plant gydag ADY yn cael eu diffinio gan eu hanableddau yn nhermau meddygol. Yn dilyn hyn, gafwyd adroddiad Warnock (1978) a Deddf Addysg 1981, dyma le daw’r syniadau o ddatganiad ADY (House of Commons, 2006) Erbyn nawr, mae llawer wedi newid yn nhermau cynnwys y plant a phobl ifanc gydag ADY. Yn 1973, bu’r cysyniad o ‘Anghenion Dysgu Ychwanegol’ yn cael ei chyflwyno gan bwyllgor, wrth iddynt edrych ar addysg yn y sector arbennig, cadeiriwyd gan Mary Warnock a chomisiynu gan Margret Thatcher (Wearmouth, 2021).
Mae’r Ddeddf Anghenion Dysgu Ychwanegol a'r Tribiwnlys Addysg (Cymru) 2018 yw deddf fwyaf diweddaraf sydd gennym. O dan y Ddeddf yma, mae yna 11 nod. Un ohonynt yw fid y term wedi newid o fod yn Anghenion Addysgol Arbennig neu ‘AAA’ i fod Anghenion Dysgu Ychwanegol neu ADY. Mae’r ddeddf hefyd yn gweithredu i blant a phobl ifanc rhwng 0-25 (Llywodraeth Cymru, 2018a, t.7). Yn nhermau cynhwysiant, mae’r ddeddf yn cymryd llais y plentyn neu berson ifanc i mewn i ystyriaeth, yn ogystal â’i rhieni yn ystod y proses cynllunio, gan fod rhywbeth yn cael i wneud gyda nhw yn hytrach nag iddyn nhw (Llywodraeth Cymru, 2018b, t.8). Mae’r llywodraeth mhoen cynnal system addysg gynhwysol yn Gymru, a dyna'r rheswm dros y newid. Yn ôl Llywodraeth Cymru (2018c) “Around 23 per cent of all learners at maintained schools in Wales have SEN.”.
Mae ADY yn gallu effeithio ar allu plentyn neu berson ifanc i ddysgu. Gall hefyd effeithio ar ei ymddygiad, ysgrifennu a darllen, lefelau canolbwyntio a gallu i ddeall pethau (Gov.uk,dim dyddiad). Gwelwyd felly pam fod hyn yn gallu dangos fel rhwystr i blant rhag dysgu. Yn ôl Senedd Cymru (2022) “The number of pupils in schools identified as having SEN/ALN decreased by 20% between 2020/21 and 2021/22, coinciding with the start of the new system.”

Er mwyn i ni allu goresgyn y rhwystr o Anghenion Dysgu Ychwanegol, mae angen i ni ddatblygu strategaethau i sicrhau y cyfle gorau i blant dysgu o fewn amgylchedd ysgol. Un strategaeth bwerus yw hyfforddiant. Yn ôl UK Parliament (2023) dangoswyd y ffigurau diweddar nad oedd y Llywodraeth wedi gallu cyrraedd eu targed o athrawon o dan hyfforddiant, gan ddim ond cyrraedd 59% o hyfforddwyr yn y flwyddyn 2022/23, ac felly lawr o 79% yn 2021/22. Cred Herrity (2023) fod sgiliau a dealltwriaeth gweithwyr yn gwella, ac mi fyddent yn fwy hyderus wrth gymryd y rôl o fewn y swydd. Mae dogfen i gael am Initial Teacher Training (ITT) gan Department of Education yn Lloegr, sydd yn nodi:

ITT providers should offer trainees specialist subject training to develop the necessary knowledge and understanding of their subjects and related pedagogy, which will enable them to teach their subjects, across the full age and ability range of training.
								(Department of Education, 2022) 
Mae modd hefyd i ni ddefnyddio gwaith amlasiantaethol neu waith cyfannu i sicrhau fod plant a phobl ifanc gyda ADY yn cael y gefnogaeth gorau maent yn gallu cael. Mae’r gwaith yma wrth wraidd yr agenda Every Child Matters (Child’s Workforce Development Council, 2008). 
Strategaeth arall gall cael ei ystyried yw’r amgylchedd y mae’r plant a phobl ifanc yn dysgu o fewn. Cyhoeddwyd gan Weinidog Addysg Cymru Jeremy Miles fod cronfa o £20 miliwn am awdurdodau lleol i wella neu greu amgylchedd cynhwysol (Llywodraeth Cymru, 2022). Yn ôl Estyn (2022a) dylai arolygwyr cymryd mewn i ystyriaeth yr ehangder y mae pob plentyn, yn cynnwys y rhai gydag anghenion dysgu ychwanegol yn cael mynediad cyfartal i adnoddau, gweithgareddau a chyfleusterau y lleoliad. Atgyfnerthwyd hyn can Deddf Cydraddoldeb 2010. Nodir gan Cronfa (2021,tt.8-9) y nifer o ffyrdd gall athrawon yn hyd a’r ALNCo yn gallu creu amgylchedd mwy cynhwysol tu fewn a thu allan yr ystafell dosbarth. Syniadau am y tu allan yw cynnwys arwynebedd gyda gweadau gwahanol i’r rhai gyda materion synhwyraidd, ardal dawel, posteri yn labelu gwahanol adnoddau, a brallie ar gael ar y posteri yma. Ynglŷn â’r ystafell dosbarth, defnyddio lliwiau tywyll megis du ar y byrddau gwyn ar gyfer plant â dyslecsia, lliw gosteg ar y walydd ac ardal gweithio 1:1. 
Mae’n amlwg fod nifer o strategaethau ar gael er mwyn goresgyn y rhwystr mae anghenion dysgu ychwanegol yn ei chyflwyno, ac mae deddfau megis y Ddeddf Anghenion Dysgu Ychwanegol a'r Tribiwnlys Addysg (Cymru) 2018 yn adnabod y newidiadau sydd angen cael ei chreu i sicrhau fod y plant yma yn cael eu cynnwys o fewn amgylcheddau addysg. Fydd systemau monitro o fudd hefyd, er mwyn sicrhau fod y newidiadau yn cyrraedd anghenion y plant sydd o fewn gofal y lleoliad (Cyngor Bwrdeisdref Sirol Blaenau Gwent, 2022).  

Rhwystr 2- Dwyieithrwydd
Nodwyd Erthygl 30 gan UNCRC fod gan blant yr hawl i ddefnyddio iaith eu hun, er gwaethaf os yw’n cael eu rhannu gan eraill yn eu gwlad. Yr ail rwystr a thrafodwyd felly yw dwyieithrwydd, yn benodol yr iaith Cymraeg a Saesneg. Diffiniad dwyieithrwydd yn ôl Baker a Wright (2021a) gan fod beic gyda 2 olwyn a bod bonoculars am 2 llygaid, byddai’n ymddangos fod dwyieithrwydd am ddwy iaith. Cytuna Mahootian, 2019, ond ychwanegwyd fod llu o dermau yn cael ei defnyddio gan ieithyddion i ddisgrifio person sydd yn siarad dwy neu fwy iaith megis bilingualism, multilingualism ac yn fwy diweddar plurilingualism. Enghraifft arall o ddyfyniad yw “the practice of alternately using two languages” (Weinreich, 1953, t. 1).

Er bod llawer o fanteision i fod yn ddwyieithog megis cryfhau galluoedd gwybyddol, fe all dwyieithrwydd cael ei ystyried fel rhwystr o ganlyniad i nifer o ffactorau. Un amlwg wrth edrych ar ddwyieithrwydd yw cymysgu ieithoedd. Awgryma Comeau et al (2003) fod plant dwyieithog yn tueddu cynhyrchu llai o ymadroddion iaith gymysg wrth siarad â phobl uniaith, a fwy wrth siarad â phobl ddwyieithog. Wrth siarad un iaith, efallai fod ymadrodd neu fynegiad gwell i gael yn yr iaith arall, gelwir hyn yn ‘code-switching’ (Multilingualparenting, 2015). Enghraifft posib o hyn o fewn yr iaith Gymraeg yw ‘Wenglish’, sef defnyddio geiriau Cymraeg o fewn brawddeg Saesneg i gyfleu gair yn well. Dadlau (Baker and Wright, 2021b) fod addysg ddwyieithog ddim yn warant dysgu effeithiol, a bod angen cydrannau arall megis athrawon wedi hyfforddi’n dda, ac adnoddau dysgu o ansawdd arbennig.
Gall llythrennedd fod yn ffactor arall sy’n ategu i’r rhwystr. Y term a ddefnyddiwyd gan arbenigwyr am hyn yw ‘biliteracy’. Golyga hyn pobl sydd yn gallu darllen ac ysgrifennu yn hyfedredd o fewn dwy iaith. Mae’r gallu yn darllen ac ysgrifennu yn rhugl yn bresennol yn ‘biliteracy’ (Hameraypublishing.com, 2019). Awgryma Brisk a Harrington (2010) pryd mae’n dod i ysgrifennu mewn yr ail iaith, efallai bydd myfyrwyr yn trosglwyddo i’w iaith frodorol i osgoi ymyrryd ar y llif o beth maent yn ceisio dweud.

Un strategaeth gall fod o fudd i blant sydd yn ddwyieithog yw cael model rôl. Yn dilyn gwaith ymchwil a gynhaliwyd gan Albert Bandura, Ross a Ross (1961) a’i dol bobo. Yn yr arbrawf yma, cafwyd plant oedran meithrin i wylio ffilmiau o oedolion yn actio’n ymosodol i ddol enchwythedig o glown. Roedd y gweithredoedd yn cynnwys bwrw’r ddol gyda gordd â’i chicio. Wedyn gadawon nhw’r plant mewn amgylchedd chwarae a wnaeth cynnwys y ddol ac amrywiaeth eang o deganau. Ffeindiwyd fod y plant a ddangoswyd y ffilm ymosodol yn dynwared beth welon nhw. Roedd y canlyniadau wedi arddangos cynhwysedd pobl i ddysgu yn gloiach wrth arsylwi, yn hytrach na dysgu yn araf trwy arbrofi (Bandura, 2023, t.31). Gallwn gysylltu hyn gyda chynorthwyydd dysgu dwyiethwydd, sy’n defnyddio iaith gyntaf disgyblion i ddatblygu eu dysgu, a thynnu ar eu dealltwriaeth o gefndir diwylliannol. Gall hyn wedyn ysgogi dealltwriaeth flaenorol yn gysylltiedig â’r pwnc sydd yn cael ei dysgu (NALDIC, 2011). Fydd cael model rôl i’r plentyn sy’n ddwyieithog, boed yn rhiant, person enwog neu athro, yn fuddiol, gan ei fod yn ddylanwad wrth siapio gwerthoedd, ymddygiadau a chredoau pobl (Muir, Dörnyei a Adolphs, 2019, t.1). Mae hyn yn helpu’r plant uniaethu gyda’i diwylliant a gobeithio hybu balchder eu bod nhw hefyd yn rhan o’r gymdeithas sydd yn gallu siarad iaith wahanol, neu ddathlu traddodiadau gwahanol.
Strategaeth arall gall helpu goresgyn dwyieithrwydd fel rhwystr yw dathlu amrywiaeth. Golyga wrth hyn, cynnwys plant yn weithgareddau sydd yn dathlu traddodiadau y wlad maent yn dod o neu wedi symud iddi. Mae hyn yn creu amgylchedd lle mae’r plentyn yn teimlo fel y maent yn perthyn (Continentalpress.com, 2022) . Enghraifft a gawn gan Estyn (2022b) yw sut wnaeth Ysgol Gyfun Bro Myrddin hyrwyddo diwylliant Cymraeg yn dilyn cyfnod clo Coronafeirws. Bu ymwybyddiaeth cael ei chodi ynglŷn â phwysigrwydd yr iaith yn yr ystafell dosbarth a gweithgareddau allgyrsiol (Estyn,2022). Mae modd cysylltu Deddf Llesiant Cenedlaethau’r Dyfodol Cymru (2015), gan fod un o’r nodau yn nodi “Cymru â diwylliant bywiog lle mae’r Gymraeg yn ffynnu”. Golyga hyn fod nod i’w cymdeithas i warchod diwylliant y wlad (Llywodraeth Cymru, 2017). 

Gallwn gysylltu dwyieithrwydd gyda’r Ddeddf Cydraddoldeb 2010, gan fod iaith yn gysylltiedig â dinasyddiaeth sydd wedi gwarchod o dan y ddeddf. Mae’n bosib fod atal rhywun rhag siarad ei famiaith yn gysylltiedig â gwahaniaethu hil, oni bai wedi gwneud yn anghysylltiol a’i hil (Gowlingwlg.com,2016).

Wrth gymryd y strategaethau uchod mewn i ystyriaeth, mae modd cynnwys disgyblion dwyieithog o fewn yr ystafell dosbarth. Wrth ddathlu traddodiadau a chredoau gwlad arall, mae modd creu amgylchedd sydd yn gynhwysol. Gall hyn cynnwys creu posteri, adnoddau a gweithgareddau yn unol â diwylliant y plentyn neu blant. Wrth i athrawon dangos eu bod yn gwerthfawrogi iaith plentyn, maen nhw hefyd yn dangos eu bod yn gwerthfawrogi diwylliant, y plentyn eu hun, a’i theulu (Knuth,2022).
Er bod gan y llywodraeth nod o filiwn o siaradwyr Cymraeg erbyn 2050, fel rhan o’r Ddeddf Llesiant Cenedlaethau’r Dyfodol Cymru (2015),dylwn gymryd mewn i ystyriaeth eu buddion wrth gwrs, ond hefyd, sut y gellir cyflwyno fel rhwystr o fewn yr ystafell dosbarth, wrth iddynt gwblhau gwaith.

Casgliad (10%)
Felly, mewn casgliad, mae’n amlwg fod rhwystrau i gael o fewn y byd addysg. Y ddwy a drafodwyd yn y traethawd yma yw Anghenion Dysgu Ychwanegol a dwyieithrwydd. 

Wrth edrych nôl ar drafodaeth ynglŷn ag Anghenion Dysgu Ychwanegol, rydym wedi dysgu beth yn union yw ADY a taw nid un ffactor sydd yn cyflwyno ADY fel rhwystr i blant o fewn ysgolion. Mae llu o anghenion boed yn ffisiolegol neu wybyddol yn gallu rhwystro plentyn rhag ffynnu yn yr ysgol. Trafodwyd pa strategaethau gallwn roi mewn i le er mwyn hybu’r plant trwy ei gyfnod yn yr ysgol, a thrafodwyd y Ddeddf Anghenion Dysgu Ychwanegol a'r Tribiwnlys Addysg (Cymru) 2018, sydd yn cymryd llawer o’r pethau a drafodwyd mewn i ystyriaeth wrth gynorthwyo unigolion trwy addysg. Mae trafodaethau a gwrando ar lais y plentyn yn strategaethau pwerus wrth symud ymlaen yn y sector yma.

Wrth edrych ar yr ail rwystr, gwelir ein bod wedi ceisio diffinio beth yw dwyieithrwydd, gan fod cymaint o wahanol ddiffiniadau i gael gan arbenigwyr gwahanol. Mae’n ddealladwy fel gall y cysyniad yma cyflwyno fel rhwystr, gan ei fod yn anodd dysgu dwy iaith wahanol, ac i beidio cymysgu’r ddau. Nodwyd strategaethau posib megis modelau rôl ar gyfer y plant, i helpu iddynt uniaethu a’r diwylliant, ac yna dathlu’r diwylliant yna o fewn yr ystafell dosbarth er mwyn creu amgylchedd cynhwysol. Mae Deddfau megis UNCRC yn sicrhau fod gan blant yr hawl i iaith eu hun (Erthygl 30). 

Prif bwrpas y traethawd yma yw sut gellir cynnwys plant o fewn cymdeithas, boed yn un neu nifer gwahanol o gymdeithasodd. Casgliad felly yw er bod posibilrwydd fod plant yn wynebu amrywiaeth o rwystrau yn eu bywydau, ac mae cyfrifoldeb fel ymarferwyr, y llywodraeth ac eraill i sicrhau er y rhwystrau, fod pob plentyn yn cael ei gynnwys ac eu bod yn teimlo fel eu bod o fwys.

